**Forklaring til excel-fil som kan brukes ved utforming av lokale krav.**

I protokoll fra sentrale forhandlinger er det avtalt generelt tillegg og eventuelt lavlønnstillegg. Det kan også være spesifisert hva som inngår i lønnsmassen.

Det må forventes oversikt fra arbeidsgiver over alle som omfattes av det lokale lønnsoppgjøret. Der må det være individ-data som minimum viser:

* Grunnlønn
* Tilleggslønn
* Stillingsprosent
* Ansiennitet

Det kan være at datafil fra arbeidsgiver egner seg for å gjøre beregning av hele oppgjøret.

Om det er behov, kan vedlagte regneark brukes som hjelp under utforming og beregning av lokale krav.

**Grunnlagsdata:** Må legge inn lønnsmasse og årsverk. Dette opplyses av arbeidsgiver.

**Sentralt avtalte tillegg:** Her utfylt med eksempel fra 2019. De sentralt avtalte tillegget kan ikke forhandles bort og avtalt virkningstidspunkt må følges. I excelarket er det lagt inn hva timelønn skal øke med for henholdsvis 37,5 timers uke og 35,5 timers uke.

**Rammebetraktninger:** Den samlede lønnsveksten i frontfaget er verken et gulv eller et tak, men en norm. Lønnsveksten bør ikke ligge i underkant av frontfagets ramme, med mindre virksomheten kan dokumentere at driften går svært dårlig. I excelarket må det legges inn rammen man blir enige om lokalt, samt overheng og eventuelt glidning fra sentrale beregninger. Dersom det er enighet om lokalt beregnet verdier så brukes disse.

**Lokalt avtalte tillegg:** Her er det laget to varianter. Den første er et generelt tillegg. Da beregnes kostnaden for alle årsverk. Den andre er individuelle tillegg og andre lokale tillegg. For begge disse må det legges inn en samlet sum for tilleggene for et helt år (12 måneder).

Virkningstidspunkt tilleggene skal gjelde fra må legges inn i regnearket. Cellene for måned er laget som tall der januar=1, februar =2 osv….

Dersom sentrale eller lokale lavlønnstillegg skal medføre en reduksjon av avstanden mellom lavere og høyere lønte, oppnås best effekt ved å gi dette i tillegg til generelt tillegg som gis til alle.

**Ramme for oppgjøret:** Summerer elementene for oppgjøret. Her lagt inn med to desimaler, men blir ofte sett på med bare en desimal i oppgjøret.

Regnearket er ikke laget så avansert at for eksempel tillegg på enkelte trinn i ansiennitetsstigen kan beregnes automatisk, det må eventuelt beregnes separat og legges inn som summerte beløp i feltet for «Andre lokale tillegg».

**Utskrift:** Oppsettet er tilpasset liggende format for utskrift på 1 side på papir eller PDF.

200326hs